П Р О Т О К О Л    № 1
от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

13 януари 2015 г.

Днес, 13.01.2015 г., вторник, от 15.30 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА - отсъства

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА - отсъства
РУМЕН БОЕВ 
РУМЕН ГЕОРГИЕВ 
ЮЛИАНА КОЛЕВА - отсъства	

По т. 1 от дневния ред присъстват и:
- Вергиния Русева-Мичева – заместник-министър на правосъдието;
- Борис Динев – съдия от Софийски районен съд.

Присъстват от администрацията на ВСС експертните сътрудници към комисията Красимира Василева – началник отдел „ЮОДКВСС”, д-я „Правна” и Румен Митев – гл. експерт - статистик, д-я „ИТСС”, техническият сътрудник на комисията Емилия Петкова – ст. експерт в д-я „ИТСС”.

След разисквания по предварително обявения дневен ред и допълнително постъпили материали,

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Включва към днешния дневен ред следните допълнителни точки:
- Извлечение от протокол № 01/07.01.2015 г. /т.8/ от заседание на Комисия „Професионална квалификация, информационни технологии и статистика” – като точка 5 от дневния ред;
- Молба от Деница Димитрова Славова – съдия в Районен съд Варна /вх. № 91-07-015/12.01.2015 г./ - като точка 6 от дневния ред.

ПО ДНЕВНИЯ РЕД

1. ОТНОСНО: Обсъждане на начина на взаимодействие за извършване на необходимите нормативни промени, чрез които да бъде автоматизиран процесът на заповедното производство и интегриране на деловодните системи в съдилищата с други национални регистри за нуждите на заповедното производство.

В изпълнение на решението си от 16.12.2014 г. Комисията по натовареност и зам.-министъра на правосъдието г-жа Вергиния Мичева-Русева изслушват изложение на съдия Борис Динев от Софийски районен съд, в което той описва техническите действия при ползване на стандартни възможности, вградени в компютърните приложения Уърд и Ексел, чрез които той значително оптимизира своето употребено време при изготвяне на съдебни актове за всички възможни произнасяния в заповедното производство, както и в последващи искови производства пред първа и втора инстанция. Допълнително съдия Борис Динев описа необходимите изменения в нормативната база, както и възможни технологични изменения в деловодните системи, ползвани в съдилищата, с оглед евентуално ефективно прилагане от всички съдии, работещи по заповедни производства, на представените възможности на Уърд и Ексел.

След проведената дискусия по представеното от съдия Борис Динев и предложенията от страна на присъстващите,

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Предлага на министъра на правосъдието, чрез зам.-министъра на правосъдието г-жа Вергиния Русева, създаване на подгрупа „Заповедно производство” към  работната група за изменение на ГПК в частта за изпълнителното производство, или самостоятелна такава работна група за заповедното производство, с предмет на работа правната и техническата рамка с оглед изготвяне на промени в нормативната база – законови и подзаконови актове, и идеен проект в рамките на Оперативна програма „Добро управление” за доразвитие на електронното правосъдие в частта за заповедното производство, в рамките на който да бъде изработен информационен продукт, който да бъде внедрен в единна деловодна система за съдилищата.
1.2. За участие в новосъздадената група по т. 1.1. предлага да бъдат включени: по един представител на ВСС и на дирекция „ИТСС” от администрацията на ВСС; г-жа Калина Анастасова – зам.-председател на СРС, съдия Борис Динев от СРС; съдия Хрипсиме Магърдичян от СГС; представители на разработчиците на деловодните системи на „Информационно обслужване” и АСУД; представители от ГРАО и от Търговския регистър.
1.3. Изпраща настоящото решение, заедно с изложението на съдия Борис Динев в писмена форма, на зам.-министъра на правосъдието – г-жа Вергиния Русева, за по-нататъшни действия съобразно проведената дискусия.

2. ОТНОСНО: Писмо за сведение от заместник-председателя и ръководител на Второ Гражданско отделение на Софийски районен съд относно подаден сигнал срещу адв. Елица Петрова Моева и образувана дисциплинарна преписка от Софийски адвокатски съвет.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение приложенията към писмо вх. № 11-07-001/06.01.2015 г. и ги изпраща на КПУКИВИВСС за запознаване и по преценка предприемане на действия.

3. ОТНОСНО: Справки за индивидуалната натовареност на следователите в следствените отдели на окръжните прокуратури, Софийска градска прокуратура и Специализирана прокуратура за 2012 г. и по тримесечия за 2013 г. и 2014 г. в изпълнение на решение на Комисията по протокол №  35/28.10.2014 г., т.  5 /вх. № 11-12-025/2013 г. от 07.01.2015 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
3.1. Приема за сведение справките, предоставени от директора на НСлС за индивидуалната натовареност на следователите в следствените отдели на окръжните прокуратури, Софийска градска прокуратура и Специализирана прокуратура за 2012 г. и по тримесечия за 2013 г. и 2014 г.
3.2. Предоставя справките по т. 3.1. на подгрупа „Прокурори и следователи” към Работната група за изготвяне на средносрочна стратегия за човешките ресурси в съдебната система, за запознаване.
3.3. Възлага на г-н Румен Георгиев за следващото заседание да внесе конкретно предложение за дата, дневен ред и участници, въз основа на което да се изготвят покани за участие в дискусия за решаване на проблема с натовареността на следователите и предложените от Евгени Диков /в доклада му до главния прокурор и до КПКИТС/ промени в ГПК „де леге ференде”.

4. ОТНОСНО: Писмо /изх. № 772/2013 г. – ГП от 29.12.2014 г./ от заместника на Главния прокурор при ВКП във връзка с решение на ВСС по протокол № 60/11.12.2014 г., т. 39 /вх. № 11-03-1288/08.01.2015 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Прима за сведение писмо № 772/2013г.–ГП от 29.12.2014 г. от заместника на Главния прокурор при ВКП във връзка с решение на ВСС по протокол № 60/11.12.2014 г., т. 39.

5. ОТНОСНО: Извлечение от протокол № 01/07.01.2015 г. /т.8/ от заседание на Комисия „Професионална квалификация, информационни технологии и статистика”

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение решението на КПКИТС по т. 8 от протокол № 01/07.01.2015 г. След приемане на проектосписъците с актуализирани статистически шифри по гражданските и търговските дела, същите, заедно с вече приетите от комисията такива по административните и по наказателните дела, ще бъдат предоставени на КПКИТС.

6. ОТНОСНО: Молба от Деница Димитрова Славова – съдия в Районен съд Варна /вх. № 91-07-015/12.01.2015 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
Отлага точката за следващото заседание, като възлага на председателя на комисията да се запознае детайлно с изложената в молбата ситуация и да предложи проект за решение на комисията.

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ